ئافغانىستان پىرېزىدېنتى ئەشرەف غەنى تاجىكىستاندا ئەمەس | TRT ئۇيغۇرچە\nئافغانىستان پىرېزىدېنتى ئەشرەف غەنى تاجىكىستاندا ئەمەس\nتاجىكىستان تاشقى ئىشلار مىنىستىرلىقى ئافغانىستان پىرېزىدېنتى ئەشرەف غەنىنىڭ تاجىكىستاندا ئىكەنلىكىگە دائىر خەۋەرلەرنىڭ توغرا ئەمەسلىكىنى ئېلان قىلدى.\n16.08.2021 ~ 28.11.2021\nتۈركىيە ئاۋازى رادىيوسى خەۋىرى: تاجىكىستان تاشقى ئىشلار مىنىستىرلىقىنىڭ يازما باياناتىدا، ئەشرەف غەنىنىڭ ئايروپىلانىنىڭ تاجىكىستان ھاۋا تەۋەلىكىگە كىرمىگەنلىكى ۋە تاجىكىستان زېمىنىغىمۇ قونمىغانلىقى ئۇقتۇرۇلدى.\nباياناتتا، تاجىكىستان تەرەپكە بۇ ھەقتە ھېچقانداق تەلەپنىڭمۇ كەلمىگەنلىكى تەكىتلەندى.\nيەنە بىر تەرەپتىن، ئافغانىستاننىڭ تاشكەنتتە تۇرۇشلۇق ئەلچىخانىسى ئەمەلدارىمۇ ئەشرەف غەنىنىڭ ئۆزبېكىستاندا بارلىقىغا دائىر ھېچقانداق ئۇچۇرغا ئىگە ئەمەسلىكىنى بىلدۈردى.\nبەزى تاراتقۇلاردا، تالىبان ئافغانىستاننىڭ پايتەختى كابۇلغا كىرگەندىن كېيىن ۋەتىنىدىن ئايرىلغان ئەشرەف غەنىنىڭ تاجىكىستانغا كەتكەنلىكى خەۋەر قىلىنغان ئىدى.\nخەتكۈچ: #تاجىكىستان , #ئافغانىستان پىرېزىدېنتى